Tõnu Teesalu (autosportlane)

Tõnu Teesalu (3. mai 1939 Nõva vald, Risti kihelkond, Harjumaa – 16. juuli 2022 Tallinn) oli eesti autosportlane ja hiljem sporditegelane.

Ta lõpetas 1959. aastal Keila Keskkooli.

Sportlasena
Ta tuli aastatel 1972 ja 1974 vormelautode ringrajasõidus vormel 4 klassis Eesti NSV meistriks, 1973. aastal sai samas klassis hõbeda ja 1977. aastal vormel 3 klassis pronksi.

Sai 1974. aastal NSV Liidu meistrivõistlustel vormelautode ringrajasõidus vormel 4 klassis hõbeda. 

Ta tegutses hiljem mitme tehnikaspordiklubi juhtkonnas.

Isiklikku
Tema vend oli auto- ja mootorrattasportlane Lembit Teesalu.

Viited

Välislingid

Eesti autovõidusõitjad
Eesti sporditegelased
Keila Kooli vilistlased
Sündinud 1939
Surnud 2022